Un cetățean român de 31 de ani a fost condamnat marți, 26 martie, la doi ani și jumătate de închisoare în Austria, după ce s-a dus în Stiria cu un taxi ca să-l bată pe noul iubit al fostei partenere.
Decizia nu este definitivă.
În momentul atacului, fosta iubită lucra ca ajutor de recoltare în Puch, lângă Weiz. Lucrând acolo l-a sunat pe român să se despartă de el și pentru că bărbatul nu a putut accepta asta a urcat într-un taxi din România și a mers în Stiria, într-o cursă de peste 7 ore care a costat 900 de euro.
Din declarațiile acuzatului reiese că acesta a băut whisky pe traseu și a achiziționat un "cuțit ca un pumnal" de la taximetrist.
Imediat ajuns între cei doi bărbați a izbucnit un scandal. Pentru că femeia a încercat să intevină, ea a fost lovită și a căzut pe jos. Când noul iubit s-a aplecat ca să vadă cum se simte, românul de 31 de ani a scos cureaua și a încercat să-l sugrume. Ceilalți muncitori, fiind martori la conflict l-au mobilizat pe atacator.
Atunci românul a fost acuzat de tentativă de omor.
În fața judecătorilor, el a declarat că nu a vrut să-și omoare rivalul în dragoste și că voia doar s-o convingă pe fosta iubită să se întoarcă cu el în țară.
"Nu am amenințat pe nimeni", a spus românul. Dar, din declarația dată autorităților din momentul arestării el spusese că voia să se răzbune.
După ce judecătorul l-a întrebat de ce deținea un cuțit, el a spus că "m-am gândit că atunci când o să-l vadă, poate că va veni acasă cu mine mai repede".
Astfel, juriul a decis că nu a fost tentativă de omor, fiind mai degrabă o tentativă de vătămare corporală gravă intenționată.
Românul a primit doi ani și jumătate de închisoare și poate face apel.